genesis 



1 Dengan, hein mibpuunan te Megbevaya is 
kedlimbaga zin te minsan hengkey, midlimbag din is 
langit wey tana. 2 Ne zutun, kene pa hustu is 
kegkeveeli te tana ne waze din tagu, ne ziya te zivavew 
te utew nnezalenn he wahig, ne utew merusirem; ne 
ziya nnedriQurigu is Wa§as he MuUn-uUn te zivavew 
te wahig . 

3 Ne nr»igka§i zutun is Megbevaya te, "Mehinnu 
is kerayag," ne nehinnu en dutun is kerayag. 4 Ne 
naaha te Megbevaya he meupiya haaza is kerayag, ne 
innpedsivey zin is kerayag wey is kerusirennan. 
5 Ne haaza is kerayag, nnigngezanan te Megbevaya 
te maandew, ne haaza is kerusirennan daan, ne 
nnigngezanan din te mezukilem . Ne nnibmezukilem ne 
hein nepawa dutun ne nehinnu is nehuna he andew. 



6 Ne migka§i zutun is Megbevaya te, "Mehimu is 
elang diya te teliwaza te wahig su wey mekedsivey is 
wahig he ziya te zizalem wey is wahig he ziya te 
zivavew. 7 Ne zutun duen elang he nnidhinnu te 
Megbevaya ne pinaagi kayi innpedsivey zin is wahig 
he ziya te zizalem wey is wahig he ziya te zivavew . 
8 Ne haaza is elang, nnigngezanan te Megbevaya he 
hewhewanan. Ne nnibnnezukilenn dutun ne hein nepawe 
en nnaan ne nehinnu is ikezuwa he andew. 9 Ne 
nnigkagi zutun is Megbevaya te, "Medsivey haaza is 
wahig he ziya te zizalenn te langit, su wey nnekelepew 
is mennaza," ne nehinnu haaza. 10 Ne haaza is 
nnennaza, nnigngezanan te Megbevaya he tana ne haaza 
is insivey zin he wahig, nnigngezanan din he zagat. 
Ne naaha te Megbevaya he nneupiya haaza. 

1 1 Ne nnigka§i zutun is Megbevaya te, "Tuvui is 
tana; nnedtuvu is nnenge sagbet he zuen dan lisu wey 
nnedtuvu daan is minsan hengkey he kayu he ebpenne§as 
he zuen lisu ziya te ve§as dan." Ne nehinnu haaza. 

1 2 Midtuvuan dutun is tana; ne nnidlepew is nnenge 
sagbet he zuen dan lisu wey is minsan hengkey he 
kayu he ebpenne§as he zuen lisu ziya te menge vegas 
dan . Ne naaha te Megbevaya he meupiya zaan haaza . 

13 Ne nnibnnezukilenn dutun ne hein nepawe en nnaan 
ne iyan haaza iketelu he andew. 



14 Ne nnigka§i zutun is Megbevaya te, "Mehimu 
ziya te langit is menge nnesiga su wey zuen tuus te 
nnaandew wey mezukilenn . Egkehinnu haaza he tuus 
te nnenge tinnpu he menge tuig wey nnenge andew. 
1 5 Egkehinnu haciza he nnenge idtayew ziya te langit 
su wey nneteyawi is tana." Ne nehinnu zutun haaza. 



16 Su midlimbag dutun te Megbevaya sikan is 
dezuwa he utew mesi§a. Ne haaza is dekela, impetayew 
zin te tana emun maandew. Ne haaza daan is sevaha, 
ne innpetayew zin te tana ennun nnezukilem . Ne 
midlinnbag din daan is menge vituen. 17 Ne heini is 
langun, insavuk din diya te langit wey meteyawi is 
tana, 18 ne wey pinaagi zutun nnetapid is maandew 
wey nnezukilem, wey is nnerayag wey merusirem. 
Ne naaha te Megbevaya he meupiya zaan haaza. 
19 Ne mibmezukilem dutun ne hein nepawe en maan 
ne iyan haaza ikeepat he andew. 



20 Ne migkagi zutun is Megbevaya te, "Mehimu 
ziya te menge wahig is utew medmezakel he linimbag 
he egegehinawa wey ebpezumdumaha ne mehinnu zaan 
is utew mezakel he menge tagbis he ebpennenlayang 
diya te hewhewanan he zivavew te tana. 21 Ne 
nnidlinnbag dutun te Megbevaya is utew zekela he menge 

pait wey is langun he menge linimbag he ege§ehinawa 
wey ebp^kelayewlayew wey ebpezumdumeiha he utew 
nnednnezakel ziya te wahig, Ne midlimbag din daan is 
minsan hengkey he kelasi te menge tagbis. Ne naaha 
te Megbev^a he nrieupiya zaan haaza . 22 Ne 
nnidtuvazan sikandan te Megbevaya ne ke sikandin te, 
"Mengevuwad kew ne mebnriahabet kew utew su wey 
mepenu is da§at te nnenge lininnbag ku. Ne mebnnahabet 
kew zaan is nnenge tagbis diyan te tana . " 23 Ne 
nnibnnezukilem dutun ne hein nepawa nehinnu is ikelinna 
he andew. 

24 Ne nnigka§i en nnaan is Megbevaya, ke sikandin 
te, "Melimbag he ebpuun diya te tana is mezakel he 
kelasi te nnenge Uninnbag he ege§ehinawa. Melimbag 
is nnenge langgann he nnenge ayann wey nnenge leew 
wey is menge keranapranap." Ne nehtnnu haaza. 
25 Su nnidlimbag dutun te Megbevaya is menge langgam 
he leew wey ayann wey is nnenge keranaprajnap he 
ebpenanap wey edula zini te tana ne naaha dutun te 
Megbevaya he meupiya zaan haaza. 



26 Ne zutun nnigkagi is Megbevaya te, "Edhimuwen 
tew is menusiya pinaa§i te kenitew he zagwey wey 
iring kenitew su wey zan nneveyveyai is menge pait 
diya te za§at wey is nnenge tagbis diya te hewhewanan 
wey is menge langgam he ayann wey leew wey is menge 
keranapranap he ebpenanap wey edula zini te tana. 
Ebeyveyaan dan is tivuuk he tana." 27 Ne nnidlimbag 
dutun te Megbevaya is nnenusiya pinaagi te zagwey 
zin. Midhinnu zin sikandan he iring te kandin he 
zagwey te Megbevaya. Maanna wey vahi is nnidlinnbag 
din. 28 Ne midtuvazan sikandan te Megbevaya ne 



migkegiyan din te, ''Mebuwad kew ne mebmahabet kew 
su wey meeneb is tana te menge etew. lyan kew 
mebayabaya dini te tana. lyan kew mebayabaya te 
nnenge pait diya te za§at wey te nnenge tagbis he 
ebpennenlayang diya te hewhewanan wey te nnenge 
lininnbag he ege§ehinawa he edhipanew zini te tana." 

29 Ne nnigkagi zutun is Megbevaya te, "Idtu§ut 
ku keniyu he egkeenen niw is nninsan hengkey he sagbet 
he zuen din be§as wey is nninsan hengkey he kayu he 
ebpenne§as he zuen lisu ziya te nnenge vegas din . 
30 Ne haaza is nnenge langgann he ziya te tana, wey 
is nnenge tagbis he ebpennenlayang diya te hewhewanan, 
wey is nnenge keranapranap he ebpenanap wey edula, 
wey is nninsan hengkey he egegehinawa, idtugut ku 
kandan he egkeenen dan is nninsan hengkey he nnenge 
nneilem he sagbet." Ne nehinnu haaza. 31 Ne zutun 
nnid-aha te Megbevaya is langun he nelimbag din, ne 
utew iyan haaza nneupiya. Ne mibnnezukilem dutun 
ne hein nepawa en nnaan ne iyan haaza sikan is ikeenenn 
he andew. 

Kepitulu 2 

1 Ne zutun nepasad is kedlinnba§a te langit wey 
tana wey is utew nnednnezakel he tagu dutun. 2 Ne 
zutun te ikepitu he andew, geina te nepasad en te 
Megbevaya haaza is langun he nnenge vaal zin, 
nnid-engked sikandin he ebaal. 3 Ne nnigka§i te 
Megbevaya he utew nneupiya sikan is ikepitu he andew 
ne nnigkagi zin daan he nnahal haaza su zutun te 
ikepitu he andew nnid-engked sikandin dutun te 
kedlinnba§a zin te langun. 4 Iyan haaza sikan is 
kegu§uza te kedlinnbaga zengan te langit wey tana. 



5 Dengan hein midlimbag te Nengazen tew he 
Megbevaya is langit wey tana, waze pa pinennula he 
zeisek wey zekela he edtuvu dini te tana su waze pa 
ipeuzcun te Megbevaya. Ne waze pa zaan nnelinnbag is 
etew he ebpekevasuk kayi te tana. 6 Dutun he tinnpu 



ne zuen mahames he ©apun he ebpuun te tana ne pinaagi 
zutun egkevlnya§an is tivuuk he tana. 7 Ne zutun 
midlinnbag te Megbevaya is etew ne lyan inlinnbag din 
dutun is eliyavuk he ebpuun dini te tana. Ne inhiyup 
din dutun te izung duen te etew is kandin en he §ehinawa 
he ebpekeuyag ne zutun nehinnu is etew he lininnbag he 
ebpekegegehinawa . 



8 Ne zutun nnibeelan te Megbevaya is pemuleey 
ziya te tana he I din he ziya te zapit he edsilaan ne 
insavuk din dutun haeiza is etew he nntdlinnbag din. 
9 Ne zuen nnenge kayu he innpetuvu dutun te Megbevaya, 
Utew nneupiya he ed-ahaan haaza is nnenge kayu ne 



nrieupiya zaan he egkeenen is nnenge ve§as dan. Ne 
zutun te teliwaze en te pennuleey innpetuvu din daain is 
kayu he ebpekevegey te untung wey is kayu he ebpekevegay 
te ketau te nneupiya wey nnezaat. Ne zuen wahig diya 
te Idin he ziya ebaya te pennuleey 1 su wey nnevinyagi 
is nnenge pinennula zutun. Ne zutun nehinnu haaza is 
wahig he puun te heepat he nnenge wahig. 1 1 Is ngazan 
te nehuna he wahig, ne Pisun. lyan haaza sikan is 
wahig he ziya nnebpekupeku te tivuuk he tana he Hevila 
he zutun duen egkeaha he vulawan. 12 Utew nneupiya 
is bulawan he ziya ebpuun; ne zuen daan dutun sikan is 
nnehennut he sulu he bidilyunn wey zuen daan nnenge 
nnahal he vatu he uniks he egkeaha dutun. 

13 Is ngazan dutun te ikezuwa he wahig ne Gihun. 
Diya heini nr^ekevaya te tivuuk he tana he Cus. 

14 Haaza is ngazan te iketelu he wahig ne Tigris. 
Diya heini he wahig te zapit te edsilaan te Asur. Is 
tkeepat he wahig, ne Yupratis. 

15 Ne haaza is nnaanna he nnidlinnbag te Megbevaya, 
rrtigkuwa te Megbevaya ne insavuk din diya te pennuleey 
ziya te Idin su wey zin nneelinnahi wey nneventayi haaza 

15 pennuleey. 16 Ne haetza is etew, nnibpeketelteleenan 
te Megbevaya he egkagi te, ''Idtuefut ku kenikew he 
nnegkaan ka te vegas te nnenge kayu zini te pennuleey, 

17 iyan, sikan is be§as te kayu he ebpekevegey te 
ketau te nneupiya wey nnezaat, utew kinahanglan he 
kene nu heeyan keena su zutun da te kegkaan nu keniyan 
te ve^as din ebpekeangken ke en te kennetayen." 



18 Ne migkagi zutun is Nengazen tew he Megbevaya 
te, "Kena nneupiya zuen te etew ennun sebsevaha za 



sikandin . Edhimuwen ku nasi Is ch-ma ztn \r^ zalt he 
ebpeketavang kandin.** 19 Ne zutijan, putr) chitun te 
tana midlimbag te Nengazen tew he Megbevaya is langyn 
he menge leew he menge langgam wey is langun he 
menge tagbis he ztya ebpemenlayang te hewhewanan; 
ne innpeetuvang din haaza Is langun dutun te etew su 
ed-ahaan din ke hengkey is nr\enge igngazan kandan 
duen te etew, Ne sunnala is igngazan te etew te unnan 
sevaha zutun te llnlmbag he ege§ehinawa ne lyan en 
ngazan din . 20 Ne mibegayan te ngazan dutun te etew 
is langun he n-venge ayan he langgann dt^un, wey Is 
nnenge tagbis he ziya ebpemenlayang te hewhewanan 
wey is langun he menge leew he langgann, Ne mtnsan 
pa zutun waze pa hustu he zunna zutun te nnaanna he 
ebpeketavang kandin. 

21 Ne tenged dutun impelipezeng te Nengazen tew 
he Megbevaya haaza is nnaama ne hein utew en nehurep, 
nnigkuwa zin is sevaha zuen te nnenge §u3uk kayl te 
maama ne midlimeng din haaza is ebpuunan duen te 
gfusuk. 22 Ne puun dutun te §usuk he mtgkuwa zutun 
te nnaama midhimu te Nengazen tew he Megbevaya is 
bahi. Ne impeehe din haaza is bahi dutun te maama. 
23 Ne zutun migka§i kes maama te, "Human duen ku 
en duma he is menge tulan din, ne zinl ebpuun te tulan 
ku wey is sapu din daan, ne zini ebpuun te sapu ku* 
Egngezanan ku sikandin he vahi su zini sikandin ebpuun 
te kedi te maama," ke sikandin,. 24 lyan heint 
ketezengan ke maan is ed-ewaan te maama is amey 
zin wey iney zin ne ebpengesawa te vahl, ne zutun 
egkehimu haaza is maama wey vahl he sevaha za. 
25 Ne lelevas haaza Is dezuwa, slkan is nnaama wey 
esawa zin, lyan, kene dan haaza Igkee led. 

Kepitulu 3 



1 Sikan is uled, ne utew nnetau te langun he 
nnenge kelesanen he linimbag he midhimu te Megbevaya, 
Migke§iyan din kes bahi te, "Kena buwa lyan nnigkagi 
te Megbevaya is: Kene din idtugut keniyu is kegkaan 
te ve§as te minsan hengkey he kayu zini te pennuleey." 
2 Ne nnidtavak is bahi zutun te uled te, "Intu§ut din 
kenanni is kegkaan te langun he menge zunna he kayu 
kayi te pennuleey, 3 iyeun, haaza is begas te kayu 
he ziya te teliwaza te pemuleey, indawey kenanni te 
Megbevaya su ke sikandin te, *Kene niw heeyan keena, 
su minsan ke egewezan niw za ebpekeangken kew en 
te kemetayen.*" 4 Ne nnigkagi zutun is uled diya te 
vahi te, "Kene kew zutun ebpekeangken te kemetayen, 
5 su netuenan en te Megbevaya he zutun da te kegkeena 
niw zuen, egkehinnu kew he utew metau ne ebpekeiring 
kew te Megbevaya su egketuusan niw is nneupiya wey 
mezaat," lalag te uled. 



6 Ne heln nesavut te vahi he metaam bes he 
egkeenen haeiza is begas te kayu, wey meupiya zaan 
he ed-ahaan wey nesavut din daan he utew haetza 
egkinehenglana su wey zan mehin^u he utew nnetau, ne 
nnidrupu slkandin dutun ne migkaan din ne nnibegayan 
din daan is esawa zin ne nnigkaan daan sikandin. 
7 Ne zutun nehinnu zan iyan he metau su nesavut dan 
dutun he waze dan sesebe ren ne nnibpenahi dan is 
nnenge zahun te kayu he igira su wey zan duen ibevahag. 

8 Ne hein nnahapun en dutun he ebpengpengeramag, 
nezineg dan is Nengazen tew he Megbevaya he 
ebpespesiyu zutun te pennuleey. Ne haaza is nnaanna 
wey esawa zin, nnid-elesan dan is Megbevaya dutun 
te menge kayu he ziya te pennuleey. 9 Ne nn id~unnew 
te Nengazen sikan is nnaanna he ke sikandin te. 

*'Hendei ka?" 10 Ne midtavak haaza te, "Nezineg 
ku sikew is ebpespesiyu zini te pennuleey, ne nahandek 
a su lelevais a, ne tenged dutun nnid-eles a." 11 Ne 
migkagt is Nengazen te, "Hentei is nnigkagi kenikew 
he lelevas ka? Migkaan ke ve zuen te ve§as te kayu 
he Indawey ku keniyu?" 12 Ne midtavak is nnaanna 
te, "Haaza is bahi he impezunna nu kediey, nnibe§ayan 
e zin ne migkaan a," 13 Ne migka§i zutun is Nengazen 
tew he Megbevaya diya te vahi, ke sikandin te, 
"Hengkey heini is mid-ul-ulahan nu?" Ne midtavak 
dutun is bahi te, "Mid-ekalan a te uled, umba migkaan 
a." 14 Ne zutun migkegfiyan te Megbevaya is uled, 
ke sikandin te, "Te langun he menge langgam he ayam 
wey ke leew ve, iyan ka edrewakan ku tenged te 
mid-ulaula nu heini. Ebpekelangkeb ke za ne 
ebpekezula ka ziya te eliyavuk taman te kene ke pa 
ebpatey. 15 Edhimuwen ku he kuntada nu haaza is 
bahi ne ebpekigkuntada is kevuwazan din te kevuwazan 
nu. Edrupeten din is ulu nu ne ebu§elen nu is palu 
zin." 

16 Ne zutun migke§iyan din daan is bahi, ke 
sikandin te, "Edhimuwen ku he utew mesakit is 
kebelilita kenikew ke ed-anak ka. Merasey is 
ked-enaka nu te menge vata, ne minsan pa zutun^ 
egkeerigan ka te esawa nu ne iyan sikandin ebayabaya 
kenikew." 

17 Ne zutun migkegiyan te Megbevaya si Adan te, 
"Geina te mibpemineg ka te esawa nu ne migkaan ka 
zuen te ve§as te kayu he indawey ku he ke siak te^, 
*Kene niw heeyan keena,' ne edrewakan ku is tana 
tenged keniyu . Ne taman te kene kew pa ebpatey wey 

kew za ebpekekaan te ve§as te edtuvu dutun te tana ke 
egkerasey kew he edhagu. 18 Su menge me§arang 
wey menge zuglyen is edtuvu dutun te kebasuk niw. 
Ne ebpekekaan kew te vegas te nnenge pinemula niw. 
19 Ne taman te kene kew pa idleveng dini te tana, wey 
kew za ebpekekaan ke edrinnusengan kew. Is eliyavuk 
te tana iyan puuna te lawa niw ne ziya daan heini 
keuzema te eliyavuk ebpekeuli." 

20 Sikan is nnaanna, nnigngezanan din is esawa 
zin he Iba su nehinnu si Iba he iney te tivuuk he 
menusiya. 21 Ne is Nengazen tew he Megbevaya, 
duen lundis te nnenge langgann he nnibeelan din he 
ugelingen ne ingkesunud din haaza dutun te ki Adan wey 
is esawa zin, 22 Ne migkagi zutun is Nengazen tew 
he Megbevaya te, "Nehinnu en is menusiya he iring 
kenitew su egketuusan din en is meupiya wey nnezaat. 
Kela ke mekerupu sikandin wey mekekaan dutun te 
vegas te kayu he ebpekevegey te untung ne ebpekeangken 
sikandin te untung he waza pidtennanan," ke sikandin. 



23 Ne tanged dutun nnid-avug te Nengazen tew he 
Megbevaya sikan is menusiya puun dutun te pennuleey 
he Idin ne innpevasuk din sikandin duen te tana he iyan 
nnigepakan kandin. 24 Ne hein mid-avug din en haaza 
is menusiya, impevantey zin dutun te zapit te edsilaan 
te Idin sikan is menge velinsuguen din he Kirubim wey 
sikan is nneregreg he pinuti he ebiyuviyu su wey waza 
minsan hentei he ebpekehendiya te kayu he ebpekevegey 
te untung. 

